recursal/SuperWikiNEXT-32B huggingface dataset:
**พระนางชินด็อกแห่งโชซอน** (เกาหลี: 신덕왕후; อังกฤษ: Queen Sindeok) เป็นพระมเหสีพระองค์ที่ 2 ในพระเจ้าแทโจ ปฐมกษัตริย์ราชวงศ์โชซ็อน แต่พระองค์นับเป็นพระมเหสีพระองค์แรกแห่งโชซ็อน เนื่องจากพระนางชินอึย (เกาหลี: 신의왕후) พระมเหสีพระองค์แรกของพระเจ้าแทโจสวรรคตเมื่อ ค.ศ. 1391 หรือ 1 ปีก่อนสถาปนาราชวงศ์โชซอน

พระราชประวัติ
-------------

พระนางชินด็อก พระราชสมภพในสกุลคังแห่งกุกซานเมื่อวันที่ 12 กรกฎาคม ค.ศ. 1356 ในรัชสมัยพระเจ้าคงมินแห่งราชวงศ์โครยอ เป็นธิดาของ **คังยุนซอง** และ **คังฮูหยิน** ต่อมาได้อภิเษกสมรสกับพระเจ้าแทโจเมื่อครั้งยังเป็นนายทหาร ลีซองกเย และมีพระประสูติกาลพระราชโอรส 2 พระองค์ พระราชธิดา 1 พระองค์คือ

1. ลีพังบอน, เจ้าชายมูอัน (이방번 무안대군； 撫安大君) (1381-1398)
2. ลีพังซ็อก, อึยอันแดกุน (이방석 의안대군 ； 宜安大君) รัชทายาท (วังเซจา 王世子) พระองค์แรกแห่งอาณาจักรโชซอน (1382-1398)
3. เจ้าหญิงกย็องซุน (경순공주 ; 慶順公主) (？-1407)

เมื่อลีซองกเยได้ปราบดาภิเษกขึ้นเป็นพระเจ้าแทโจ ปฐมกษัตริย์แห่งราชวงศ์โชซ็อนในวันที่ 5 สิงหาคม ค.ศ. 1392 โปรดให้สถาปนาพระชายาสกุลคังขึ้นเป็น **พระชายาฮย็อน** (顯妃) ต่อมาพระเจ้าแทโจได้สถาปนา **ลีพังซ็อก** หรืออึยอันแดกุน พระราชโอรสพระองค์รองที่ประสูติแต่พระชายาฮย็อนขึ้นเป็นรัชทายาท (王世子 *วังเซจา*) ทำให้บรรดาพระราชโอรสที่ประสูติแต่พระนางชินอึย (節妃) ซึ่งเป็นพระมเหสีพระองค์แรกที่เสด็จสวรรคตไปแล้วไม่พอพระทัย โดยเฉพาะลีพังวอน พระราชโอรสพระองค์ที่ 5 ซึ่งมีส่วนช่วยให้พระเจ้าแทโจได้ครองราชบัลลังก์

พระชายาฮย็อนสิ้นพระชนม์เมื่อวันที่ 15 กันยายน ค.ศ. 1396 สิริพระชันษา 40 ปี หลังจากนั้นอีกเพียง 2 ปีพระราชโอรสทั้งสองของพระองค์ก็ถูกเจ้าชายจองอันพระเชษฐาต่างพระชนนีปลงพระชนม์พร้อมกับช็อง โด-จ็อน อัครมหาเสนาบดี

ต่อมาในปีค.ศ. 1669 ในรัชกาลพระเจ้าฮย็อนจง (朝鮮顯宗) โปรดให้เฉลิมพระนามถวายแด่พระชายาฮย็อน สกุลคัง พระมเหสีพระองค์ที่ 2 ในพระเจ้าแทโจ องค์ปฐมกษัตริย์แห่งราชวงศ์โชอนขึ้นเป็นพระนางซุนวอน ฮย็อน-กย็อง ชินด็อก วังฮู (顺元顯敬神德王后)

ต่อมาในรัชกาลพระเจ้าโกจง เมื่อยกฐานะราชอาณาจักรโชซ็อนขึ้นเป็นจักรวรรดิ จึงโปรดให้เฉลิมพระราชอิสริยยศย้อนหลังถวายแด่บูรพกษัตริย์และพระอัครมเหสีในรัชกาลก่อน ๆ ขึ้นเป็นจักรพรรดิและจักรพรรดินีด้วย ส่วนพระนางชินด็อกนั้น ถวายพระนามว่า **จักรพรรดินีชินด็อก** (神德高皇后)

พระราชวงศ์
----------

* พระบิดา : คังยุนซ็อง
* พระมารดา : คังฮูหยิน
* พระราชสวามี : พระเจ้าแทโจ
* พระราชโอรสองค์ที่ 1 : เจ้าชายมูอัน
* พระราชโอรสองค์ที่ 2 : อีอันแทกุน

  



| ก่อนหน้า |  | พระนางชินด็อก |  | ถัดไป |
| --- | --- | --- | --- | --- |
| **พระนางซุนบี (โครยอ)**  |  | **พระมเหสีกรุงโชซ็อน** (ค.ศ. 1392 - 1396) |  | **พระนางช็องอัน** |
ในบทความนี้นามสกุลคือ  *เจ้า*

**เจ้า เหวินจั๋ว** เป็นนักแสดงและนักศิลปะการต่อสู้ชาวจีนที่เป้นที่รู้จักจากการรับบทเป็นหวง เฟย์หงในภาพยนตร์และรายการโทรทัศน์*ที่มีชื่อตัวละครเดียวกัน* และในภาพยนตร์ *The Blade*, *True Legend* และ *God of War*

ชีวืตช่วงต้น
------------

เจ้าเกิดที่ฮาร์บิน มณฑลเฮย์หลงเจียง โดยเป็นลูกคนสุดท้องจากลูกชายทั้งสามคน พ่อของเขาเป็นผู้ฝึกศิลปะการต่อสู่ ส่วนแม่เป็นนักวิ่งมืออาชีพที่ทำลายสถิติหญิงที่วิ่งเร็วที่สุดในฮาร์บิน ในช่วงต้นคริสต์ทศวรรษ 1980 เจ้าถูกส่งไปยังสถาบันสอนศิลปะการต่อสู้ที่ฮาร์บินเพื่อฝึกอย่างจริงจัง จากนั้นเขาจึงกลายเป็นสมาชิกอายุน้อยสุดของทีมวูซูฮาร์บินที่จัดตั้งใน ค.ศ. 1985 เขาฝึกท่าวูซูหลายแบบ โดยเชี่ยวชาญในด้าน Tongbeiquan, t'ai chi ch'uan โดยเฉพาะท่า Chen และ Yang

ใน ค.ศ. 1990 เจ้าได้ไปเรียนศิลปะการต่อสู้ต่อมหาวิทยาลัยกีฬาปักกิ่ง เขาเข้าการแข่งขันระดับชายหลายครั้ง โดยได้อันดับ 1 และเหรียญทอง จนเพื่อนในห้องให้ฉายาว่า "จ้าวกังฟู"

งานอาชีพ
--------

ต่อมาในปี ค.ศ. 1991 ผู้กำกับ หยวนขุย ไปพบตัว เจ้า เหวินจั๋วเข้าจึงชวนมาเล่นภาพยนตร์กำลังภายในเรื่อง *Fong Sai-yuk* ประกบคู่กับ นักแสดงนำที่มีชื่อเสียง คือ หลี่ เหลียนเจี๋ย ด้วยค่าตัวเพียง 7,500 หยวน และทำให้เจ้า เหวินจั๋ว กลายเป็นดาวรุ่งคนใหม่ในวงการภาพยนตร์แอ๊คชั่น

ต่อมาในปี ค.ศ. 1992 ฉีเคอะ จึงชวนมาเล่นเป็นพระเอกในเรื่อง *Once Upon a Time in China IV* แทน หลี่ เหลียนเจี๋ย พร้อมเซ็นสัญญาเป็นนักแสดงในสังกัด และได้เล่น *Once Upon a Time in China V* ในหนึ่งปีหลังจากนั้น และตามด้วยเรื่อง *Green Snake* ประกบคู่กับ 2 นางเอก คือ หวังจู่เสียนและจาง ม่านอวี้ 

จากนั้น บทบาทที่เป็นที่รู้จักของเจ้า เหวินจั๋ว คือ การรับท จั่นเจา ในซีรีส์ชื่อดัง เปาบุ้นจิ้น ยอดคนคู่คุณธรรม และบทหวง เฟยหง บทเดียวกับที่ทำให้ หลี่ เหลียนเจี๋ย มีชื่อเสียงขึ้นมา ในซีรีส์ชุด หวง เฟยหง ในปี ค.ศ. 1995-ค.ศ. 1996 และการรับบทเป็น เนี่ยฟง ใน ฟงอวิ๋น ขี่พายุทะลุฟ้า ในแบบซีรีส์ทั้ง 2 ภาค ในปี ค.ศ. 2002 และ ค.ศ. 2004

และได้รับบท ยาจกซู จากภาพยนตร์กำลังภายในเรื่อง *True Legend* ในปี ค.ศ. 2010 จากการกำกับของหยวน หวูปิง

ชีวิตส่วนตัว
------------

ครั้งหนึ่ง เขาเคยมีความสัมพันธ์กับเหมย์ เยี่ยนฟางในต้น ค.ศ. 1995 แต่ทั้งคู่แยกทางกันใน ค.ศ. 1996

เจ้าแต่งงานกับจาง ตันลู่ที่พบกันใน ค.ศ. 2002

อ้างอิง
-------

1. 1 2  "Vincent Zhao: Never give up". *SMNet* (ภาษาจีน). 2008-07-09. p. 1. สืบค้นเมื่อ 2008-09-25.
2. ↑  "Thinking back when first entered the entertainment industry, Vincent Zhao honestly says, "Never thought of it."". *Sina* (ภาษาจีน). 2001-08-30. p. 1. สืบค้นเมื่อ 2008-09-25.
3. ↑  "Counting each entertainment sportsman". *Sina* (ภาษาจีน). 2004-09-14. p. 1. สืบค้นเมื่อ 2008-09-25.
4. ↑  "Sportsman in the entertainment industry". *HSDCW* (ภาษาจีน). 2008-08-06. p. 1. คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2008-09-25.
5. ↑  "Zhang Danlu and Vincent Zhao "separate"". *Sina* (ภาษาจีน). 2006-01-15. p. 1. สืบค้นเมื่อ 2008-09-27.
6. ↑  "Jacky Chan and Elaine Ng's love". 2008-09-18. สืบค้นเมื่อ 2008-09-23.

แหล่งข้อมูลอื่น
---------------

* เจ้า เหวินจั๋ว ที่อินเทอร์เน็ตมูวีเดตาเบส
* (ในภาษาจีน) Vincent Zhao's blog on Sina.com

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* นอร์เวย์
* ฝรั่งเศส (ข้อมูล)
* สหรัฐ

 |
| อื่น ๆ | 
* Social Networks and Archival Context
* SUDOC (France)
	+ 1

 |
**พระธาตุมะหิงยังก๊ะ** ตั้งอยู่บนเนินเขาในเขตอำเภอแจ้ห่ม จังหวัดลำปาง อยู่ห่างจากตัวเมืองแจ้ห่มไปทางทิศตะวันออกเฉียงเหนือประมาณ 12 กิโลเมตร วัดตั้งอยู่บนเนินสูงที่สามารถมองเห็นพื้นที่โดยรอบได้ชัดเจน ศาสนาสถานสำคัญของวัดคือองค์พระธาตุที่มีตำนานมาจากลังกาทวีป และได้รับการบูรณะในสมัยครูบาเจ้าศรีวิชัย ปัจจุบันเป็นสำนักปฏิบัติธรรมขนาดเล็กบนเนินเขาเงียบสงบ องค์พระธาตุประดิษฐานอยู่บนยอดเนินเขามะหิยังก๊ะ ซึ่งเรียกตามตำนานพื้นเมืองในท้องถิ่น

ประวัติ
-------

ตามตำนานพระธาตุและตำนานพื้นเมืองระบุว่าองค์พระธาตุสร้างในสมัยล้านนาโบราณเมื่อครั้ง อ.แจ้ห่ม ยังเป็นเวียงวิเชตนครและมีเจ้าผู้ครองนครปกครอง โดยชื่อวัดมาจากตำนานพื้นเมืองที่มีความเกี่ยวข้องกับการฟื้นฟูพุทธศาสนาจากลังกาในสมัยล้านนา เพื่อประดิษฐานพระบรมสารีริกธาตุที่อัญเชิญมาจากลังกา พระมหาเถระที่อัญเชิญมาได้ก่อองค์พระธาตุและเรียกชื่อตามมหิยังคณะสถูปในลังกา เป็นฝ่ายอรัญวาสี ได้รับการบูรณะองค์พระธาตุอีกครั้งในสมัยครูบาเจ้าศรีวิชัย

ศิลปกรรม
--------

พระธาตุมะหิงยังก๊ะ เป็นโบราณสถานสำคัญ ที่ตั้งอยู่ในบริเวณเขตอรัญวาสีเมืองโบราณวิเชตนคร ตามประวัติครูบาเจ้าศรีวิชัยเคยมานมัสการและทำการบูรณะซ่อมแซม นับว่าเป็นวัดสำคัญคู่บ้านคู่เมืองวิเชตนครมาแต่โบราณ

อ้างอิง
-------

* flagสถานีย่อยประเทศไทย
* iconสถานีย่อยพระพุทธศาสนา

1. ↑  ตำนานพื้นเมืองเชียงใหม่ ฉบับเชียงใหม่ 700 ปี. เชียงใหม่:ศูนย์วัฒนธรรมจังหวัดเชียงใหม่ สถาบันราชภัฎเชียงใหม่, 2538

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**พระธาตุมะหิงยังก๊ะ**

* *ประชุมตำนานพระธาตุ ภาคที่ 1* (พิมพ์เป็นทีระลึกในงานศพ นางแข ฟูศักดิ์ 17 สิงหาคม 2485)

พิกัดภูมิศาสตร์: 18°46′08.5″N 99°37′53.4″E﻿ / ﻿18.769028°N 99.631500°E﻿ / 18.769028; 99.631500
**ห้องเก็บศพใต้โบสถ์** หรือ **ห้องลับใต้ดิน** ในภาษาอังกฤษเรียกว่า *crypt* เป็นคำมาจากภาษาละตินว่า *crypta* และภาษากรีกว่า κρύπτη หรือ *kryptē* ซึ่งมีความหมายว่า "ซ่อนอยู่" หรือ "ส่วนตัว" หมายถึงห้องใต้ดินที่ทำจากหินที่ใช้สำหรับบรรจุหีบศพ โลงหิน หรือเรลิก โดยปกติตามโบสถ์คริสต์หรือมหาวิหารมักจะมีห้องเก็บศพฝังอยู่ข้างใต้มุขโค้ง (apse) และต่อมาภายหลังมักสร้างอยู่ข้างใต้ของบริเวณกลางโบสถ์ (nave) หรือข้างใต้บริเวณแขนกางเขน (transept) และยังพบบางโบสถ์ที่สร้างแบบยกพื้นสูงเพื่อให้ห้องเก็บศพอยู่เหนือพื้นดิน เช่น โบสถ์นักบุญไมเคิล เมืองฮิลเดสไฮม์ ประเทศเยอรมนี

สถานที่ฝังศพ
------------

ในปัจจุบัน คำว่า "crypt" มักจะหมายถึงห้องที่ทำจากหินที่ใช้เป็นห้องบรรจุโลงศพ มักพบเห็นได้ในสุสานหรือสถานที่สำคัญทางศาสนา เช่น โบสถ์ และมหาวิหาร แต่บางครั้งอาจพบได้ตามใต้ถุนบ้าน โบสถ์น้อย หรือมอโซเลียม ตระกูลที่มั่งคั่งมักจะมีห้องลับใต้ดินประจำตระกูล (family crypt; vault) เพื่อไว้บรรจุศพสมาชิกในตระกูล สมาชิกราชวงศ์ต่าง ๆ ก็มักจะมีสุสานใต้ดินประจำราชวงศ์เพื่อไว้บรรจุหีบพระศพของพระบรมวงศานุวงศ์ที่สิ้นพระชนม์ไปแล้วเช่นกัน

หากห้องบรรจุโลงศพอยู่ระดับเหนือพื้นดินขึ้นมา มักเรียกกันว่า มอโซเลียม ซึ่งอาจเป็นที่บรรจุโลงศพจำนวนหลายโลงก็ได้

ระเบียงภาพ
----------

* ห้องเก็บศพใต้มหาวิหารบาเยอ ประเทศฝรั่งเศส (คริสต์ศตวรรษที่ 11)ห้องเก็บศพใต้มหาวิหารบาเยอ ประเทศฝรั่งเศส (คริสต์ศตวรรษที่ 11)
* ห้องเก็บศพใต้มหาวิหารบาเยอ ประเทศฝรั่งเศสห้องเก็บศพใต้มหาวิหารบาเยอ ประเทศฝรั่งเศส
* ห้องเก็บศพใต้วิหารนักบุญแซร์แนง ตูลูซห้องเก็บศพใต้วิหารนักบุญแซร์แนง ตูลูซ
* ห้องเก็บศพใต้มหาวิหารวุร์สเตอร์ห้องเก็บศพใต้มหาวิหารวุร์สเตอร์
* ห้องเก็บศพใต้มหาวิหารแห่งเดรสเดินประจำราชวงศ์เวททิน พร้อมแท่นบูชาห้องเก็บศพใต้มหาวิหารแห่งเดรสเดินประจำราชวงศ์เวททิน พร้อมแท่นบูชา

อ้างอิง
-------

ดูเพิ่ม
-------

* ที่เก็บศพ
* อนุสรณ์ผู้ตาย
* สุสานใต้ดิน
เองรีกี ดี เซนา ฟีร์นังดิช
**เองรีกี ดี เซนา ฟีร์นังดิช** (โปรตุเกส: *Henrique de Senna Fernandes*) หรือชื่อจีน **เฟยลี่ฉี** (จีน: 飛歷奇) เกิดวันที่ 15 ตุลาคม ค.ศ. 1923 เสียชีวิตวันที่ 4 ตุลาคม ค.ศ. 2010 ที่มาเก๊า เป็นนักเขียนชาวมาเก๊า เป็นหนึ่งใน 11 ของครอบครัวชาวมาเก๊าที่เก่าแก่ ซึ่งเป็นตระกูลที่ตั้งถิ่นฐานในมาเก๊ามากว่า 250 ปีที่ผ่านมา เขาได้ศึกษาวิชากฎหมายที่มหาวิทยาลัยโกอิมบราก่อนที่จะเป็นนักเขียนในเวลาต่อมา งานของเขาเขียนขึ้นเป็นภาษาโปรตุเกส โดยสร้างเนื้อหาเป็นบรรยากาศของแว่นแคว้นในยุค 1930, 1940 และ 1950 โดยมักมุ่งเน้นถึงการใช้ชีวิตของตัวละครเชื้อชาติผสม เช่นเดียวกันกับตัวของผู้เขียนเอง งานเขียนของเขาเป็นมุมมองที่มีเอกลักษณ์ในเรื่องของวิวัฒนาการของแว่นแคว้นในศตวรรษที่ยี่สิบ

นอกจากงานเขียนของแล้ว เขายังเป็นครูและเป็นผู้อำนวยการที่โรงเรียนพณิชยการเปดรู นูลัชกู ตั้งแต่ปี ค.ศ. 1998 ถึง 2009 เขาประจำอยู่ที่ General Assembly of CAM ซึ่งเป็นโอเปอเรเตอร์ของสนามบินนานาชาติมาเก๊า เขามีบุตรชายชื่อฟีลีปี ดี เซนา ฟีร์นังดิช ซึ่งเป็นอดีตหัวหน้าสโมสรโรตารีของมาเก๊า กับมีเกล เซนา ฟีร์นังดิช ซึ่งเป็นนักกฎหมาย ในปี ค.ศ. 2006 เองรีกี ดี เซนา ฟีร์นังดิชได้รับปริญญาดุษฎีบัณฑิตกิตติมศักดิ์จากมหาวิทยาลัยมาเก๊าและเหรียญเชิดชูด้านวัฒนธรรมในปี ค.ศ. 2001

ผลงานที่ผ่านมา
--------------

* *Nam Van - Contos de Macau* - ค.ศ. 1978
* *A Trança Feiticeira*
* The Bewitching Braid
* *Amor e Dedinhos de Pé* (Love and Tiny Toes) - ค.ศ. 1986
* "Mong Há" - ค.ศ. 1998
* "Pai das Orquideas"
* "A-Chan, A Tancareira"

อ้างอิง
-------

1. ↑  Morreu escritor macaense Henrique de Senna Fernandes เก็บถาวร 2011-10-01 ที่ เวย์แบ็กแมชชีน (โปรตุเกส)
2. ↑  Henrique de Senna Fernandes dies at 87 เก็บถาวร 2011-04-20 ที่ เวย์แบ็กแมชชีน (อังกฤษ)
3. 1 2  H. Senna Fernandes passes away (อังกฤษ)
4. ↑  Jin Air Launch Seoul-Macau Service เก็บถาวร 2010-11-24 ที่ เวย์แบ็กแมชชีน (อังกฤษ)

* Henrique de Senna Fernandes: 1923 - 2010, na bibliotecadafeira.blogs.sapo.pt (โปรตุเกส)
* Henrique de Senna Fernandes เก็บถาวร 2016-03-03 ที่ เวย์แบ็กแมชชีน, na Gryphus Editora (โปรตุเกส)
* Morreu Henrique de Senna Fernandes, no Rádio Renascença (โปรตุเกส)

แหล่งข้อมูลอื่น
---------------

* Open Library (โปรตุเกส)
* Combustões (โปรตุเกส)
พิกัดภูมิศาสตร์: 26°55′59″N 94°44′53″E﻿ / ﻿26.933°N 94.7481°E﻿ / 26.933; 94.7481

กลุ่มสุสาน *มอยด้ำ* ทั้งสี่
**เจ้รายดอย** (อัสสัม: চৰাইদেও) เป็นราชธานีแห่งแรกของอาณาจักรอาหม แต่เดิมราชธานีเจ้รายดอยมีชื่อเดิมว่า "อภัยปุระ" ส่วนชื่อ *เจ้รายดอย* ซึ่งนามของเมืองมีความหมายตามภาษาอาหม มีความหมายว่า *เมืองที่เรียงรายอยู่บนเขา* และภายหลังได้ออกเสียงเพี้ยนเรียกชื่อเมืองดังกล่าวว่า "จรวยเทพ" (Charaideo)

ราชธานีแห่งนี้ทำหน้าที่เป็นนครหลวงตั้งแต่ปี ค.ศ. 1228 โดยกษัตริย์เจ้าหลวงเสือก่าฟ้า กษัตริย์พระองค์แรกของอาหม และเป็นราชธานีเรื่อยมาจนถึงสมัยท้าวคำถี่ ภายหลังเมื่อเข้าสู่รัชกาลเจ้าฟ้าเสือดัง จึงได้ย้ายนครหลวงไปที่ราชธานีจรากุรา ในการต่อมา แต่อดีตราชธานีเจ้รายดอยยังมีความสำคัญต่อประวัติศาสตร์ของอาหมอยู่ไม่น้อย เพราะถือว่าเป็นเมืองที่ศักดิ์สิทธิ์ซึ่งเป็นที่ฝังพระศพของเหล่าเจ้าฟ้า

ปัจจุบันเจ้รายดอยเป็นส่วนหนึ่งของเมืองศิวสาคร (อัสสัม: শিৱসাগৰ *Xiwôxagôr*) รัฐอัสสัม ซึ่งตั้งอยู่ห่างออกไปราว 30 กิโลเมตร และได้รับความเสียหายจากโจรที่เข้ามาขุดเอาของมีค่าไป ในปี ค.ศ. 2006 ได้มีการเสนอชื่อให้ขึ้นทะเบียนเป็นมรดกโลกของยูเนสโก

อ้างอิง
-------

1. 1 2 3 4  **การศึกษาประวัติศาสตร์ไทอาหม**, หน้า 35
2. ↑  Phukan 1992, p. 53
3. ↑  Dutta, Pullock and Das, Ripunjoy (2003-03-01). "Bounty hunters beat ASI to tombs". *The Telegraph*. Calcutta, India. สืบค้นเมื่อ 2007-12-06.`{{cite news}}`: CS1 maint: multiple names: authors list (ลิงก์)
4. ↑  Das, Ripunjoy (2006-01-19). "Saving Ahom kingdom - Local youths push for Unesco tag to protect Charaideo". *The Telegraph*. Calcutta, India. สืบค้นเมื่อ 2007-12-06.

* ฉัตรทิพย์ นาถสุภา และเรณู วิชาศิลป์. **การศึกษาประวัติศาสตร์ไทอาหม**. พิมพ์ครั้งที่ 2. กรุงเทพฯ:สร้างสรรค์, 2552 ISBN 978-974-9936-15-3
* Phukan, J. N. (1992). "The Tai-Ahom Power in Assam". In Barpujari, H. K.. The Comprehensive History of Assam. 2. Guwahati: Assam Publication Board. pp. 49–60
**กบโกไลแอท** (อังกฤษ: Goliath frog, Giant slippery frog; ชื่อวิทยาศาสตร์: *Conraua goliath*) เป็นสัตว์สะเทินน้ำสะเทินบกจำพวกกบขนาดใหญ่ชนิดหนึ่ง จัดว่าเป็นกบที่มีขนาดใหญ่ที่สุดในโลกเท่าที่ยังมีการสืบเผ่าพันธุ์อยู่ในปัจจุบัน

โดยกบโกไลแอทมีความยาวเต็มที่ประมาณ 33.2 เซนติเมตร (12.6 นิ้ว) และมีน้ำหนัก 3.25 กิโลกรัม (7.17 ปอนด์) จัดได้ว่ามีน้ำหนักพอ ๆ กับเด็กทารกแรกคลอด เมื่อยังมีสภาพเป็นลูกอ๊อดก็เจริญเติบโตได้อย่างรวดเร็ว

เป็นกบที่กระจายพันธุ์อยู่ตามแม่น้ำที่ไหลเชี่ยวที่มีสภาพพื้นเป็นทราย ในป่าดิบทึบหรือภูเขาในแถบแอฟริกากลาง บริเวณประเทศแคเมอรูนและอิเควทอเรียลกินี อาศัยอยู่ในแหล่งน้ำที่สะอาดและมีปริมาณออกซิเจนละลายในน้ำสูง กินอาหารได้หลากหลายทั้ง แมลงชนิดต่าง ๆ เช่น ตั๊กแตน, แมลงปอ รวมถึงกบด้วยกัน, ปู หรือแม้กระทั่งเต่าหรืองูขนาดเล็ก และมีรายงานว่าพบค้างคาวในท้องด้วย มีอายุเต็มที่ 15 ปีในธรรมชาติ และ 21 ปีในที่เลี้ยง

กบโกไลแอท เป็นกบที่ถูกใช้เป็นอาหารบริโภคในท้องถิ่น และจากความใหญ่โตของร่างกาย ทำให้ถูกจับนำมาขายเป็นสัตว์เลี้ยง เป็นที่นิยมสำหรับผู้ที่ชื่นชอบการเลี้ยงสัตว์แปลก อีกทั้งการบุกรุกทำลายป่าและการสร้างเขื่อน ทำให้ปริมาณกบโกไลแอทลดน้อยลง อีกทั้งเป็นกบที่ยังไม่มีกฎหมายคุ้มครอง แต่ทางรัฐบาลแคเมอรูนจำกัดการส่งออกกบโกไลแอทไม่เกิน 300 ตัวต่อปี

อ้างอิง
-------

1. 1 2 3  Amiet, J. (2004). *Conraua goliath*. *2006 IUCN Red List of Threatened Species*. IUCN 2006. Retrieved on 11 May 2006.
2. 1 2  "Goliath Frog". The American Museum of Natural History. 2007. สืบค้นเมื่อ 2012-02-09.
3. ↑  Sabater-Pi, J. (1985). "Contribution to the biology of the Giant Frog (*Conraua goliath*, Boulenger)". *Amphibia-Reptilia*. **6** (1): 143–153. doi:10.1163/156853885x00047.
4. ↑  Mikula, P. (2015). "Fish and amphibians as bat predators". *European Journal of Ecology*. **1** (1): 71–80. doi:10.1515/eje-2015-0010.

คอมมอนส์ มีภาพและสื่อเกี่ยวกับ:  
***Conraua goliath***

แหล่งข้อมูลอื่น
---------------

 ข้อมูลที่เกี่ยวข้องกับ Conraua goliath ที่วิกิสปีชีส์

### สื่อ

* Photos of goliath frogs with people เก็บถาวร 2008-12-02 ที่ เวย์แบ็กแมชชีน at Queensland Frog Society
* Conraua golaith at CalPhotos
**เทเรซ่า เฮมเฮาเซอร์** (อังกฤษ: Teresa Hemhauser) ชื่อเล่น **ลิซ่า** เป็นศิลปินในนาม บับเบิ้ล เกิร์ลส สังกัดเมกเกอร์เฮด ในเครือแกรมมี่ "ลิซ่า" เธอเป็นหนึ่งในสมาชิกของ Bubble Girls เธอมีเสน่ห์ที่เสียง เสียงของเธอคล้ายกับผู้ชายมาก และเธอยังมีเสน่ห์อีกมากมาย ที่ทำให้ใครหลายคนหลงรักเธอ

ประวัติ
-------

**เทเรซ่า เฮมเฮาเซอร์** ชื่อเล่น **ลิซ่า** หรือเป็นที่รู้จักกันในชื่อ ลิซ่าบับเบิ้ล เกิร์ลส เกิดที่รัฐแคลิฟอร์เนีย ประเทศสหรัฐอเมริกาเมื่อวันที่ 21 กุมภาพันธ์ พ.ศ. 2527 เชื้อชาติเยอรมัน-ไต้หวัน จบการศึกษาระดับมัธยมศึกษา โรงเรียนนานาชาติ เทร็ลล์ สำเร็จการศึกษาระดับปริญญาตรี มหาวิทยาลัยอัสสัมชัญ

ลิซ่าเป็นหนึ่งในศิลปินเกิร์ลกรุป สังกัดเมกเกอร์เฮด ในเครือแกรมมี่ ในนามบับเบิ้ล เกิร์ล ประกอบสมาชิก 3 คน ซาแมนต้า แสงสิงแก้ว ไฮด์ (แซม), แพร เอมเมอรี่ และ เทเรซ่า เฮมเฮาเซอร์ (ลิซ่า) มีผลงานอัลบั้ม 2 ชุดด้วยกัน อัลบั้มชุดแรกชื่อว่า Bubble Girls ออกประมาณกลางปี พ.ศ. 2541 เปิดตัวด้วยเพลง "ตัวเล็ก...ใจใหญ่" ต่อด้วยเพลง "อยากฟังเหตุผล" ส่วนอัลบั้มชุดที่ 2 ชื่อว่า "Hey Boy! (เฮ บอย!)" ออกประมาณต้นปี พ.ศ. 2544 เปิดตัวด้วยเพลง "Hey Boy!" ต่อด้วยเพลง "ไม่ต้องมาอีกใช่ไหม" และเพลง "หลีกทาง" เป็นต้น

ส่วนผลงานอัลบั้มพิเศษ เคยทำโปรเจกต์พิเศษร่วมกับเกิร์ลกรุปอีกหนึ่งวงของค่ายแกรมมี่ ชื่อวง ซาซ่า เมื่อปี พ.ศ. 2542 ภายใต้ชื่อ "ซาซ่า แอนด์ บับเบิ้ล เกิร์ล" (Zaza & Bubble Girls) อัลบั้ม Surprise มีเพลงดังอย่าง Surprise และ อยู่ได้ไหม

นอกจากนี้ลิซ่ายังได้ร่วมโปรเจกต์กับศิลปินแกรมมี่อีกหลายอัลบั้ม ถือว่าเธอมีผลงานเพลงอย่างต่อเนื่องจนถึงปีพ.ศ. 2549 ปัจจุบันเธอเป็นนางแบบที่ประเทศไต้หวัน โดยใช้ชื่อ ปารีส เฮมเฮาเซอร์

ผลงาน
-----

### ผลงานอัลบั้ม

| ผลงานอัลบั้ม |
| --- |
|
| ปี | ชื่ออัลบั้ม | วันวางจำหน่าย | รายชื่อเพลงในอัลบั้ม |
| 2541 | Bubble Girls | 30 กันยายน พ.ศ. 2541 | * 01.ตัวเล็ก...ใจใหญ่
* 02.อยากฟังเหตุผล
* 03.เป็นหนึ่งคนนั้น
* 04.ยังเหมือนเดิมหรือเปล่า
* 05.บอกว่าไม่รัก
* 06.มาคุยกัน
* 07.บางครั้งที่อ่อนแอ
* 08. อยากเจอนะ
* 09.โกรธไหม
* 10.เรายังเป็นเพื่อนกัน
 |
| 2544 | Hey Boy! | 27 มีนาคม พ.ศ. 2544 | * 01.Hey Boy!
* 02.หลีกทาง
* 03.ไม่ต้องมาอีกใช่ไหม
* 04.กระซิบ
* 05.แค่ลมเป่า
* 06.ลูกไก่
* 07.ไม่อยากเดินคนเดียว
* 08.หวง
* 09.ใต้หมอน
* 10.Hey boy!!!(Just hey!!! version)
 |

### ผลงานอัลบั้มอื่นๆ

อัลบั้มพิเศษ "ซาซ่า แอนด์ บับเบิ้ลเกิร์ลส"

| ผลงานอัลบั้มอื่นๆ |
| --- |
|
| ปี | ชื่ออัลบั้ม | รายชื่อศิลปินที่ร่วมในอัลบั้ม |
| พ.ศ. 2542 | Surprise | ซาซ่า |
| พ.ศ. 2543 | Club Love | รวมศิลปินในสังกัดเมกเกอร์เฮด |
| พ.ศ. 2544 | เพลงประกอบละคร "น้ำพุ" | ตะวัน จารุจินดา , ไบรโอนี่ , กันนิกา ซายน์ , แมทธิว ดีน |
| พ.ศ. 2544 | Cheer | มอส , แคท , ไชน่า ดอลส์ , ไบรโอนี่ , ญาญ่าญิ๋ง ,โจอี้ บอย  ดราก้อน ไฟว์, ซาซ่า , พาเวอร์ แพท , ลูกหิน , นาตาลี |
| พ.ศ. 2547 | Cover Girls 2 | แอนนิต้า , ญาญ่าญิ๋ง , มด ทรีจี , ลิซ่า บั๊บเบิล เกิร์ล, ซาซ่า |
|

### มิวสิควิดีโอ

* เพลง *หลบหน่อย (พระเอกมา)* ศิลปิน *เจอาร์-วอย* (ปี 2540)
* เพลง *พูดเล่นเล่น* ศิลปิน *เบิร์ด ธงไชย* (ปี 2541)

### โฆษณา

* 2541 โฆษณา เลย์ คู่กับ ปฏิภาณ ปฐวีกานต์ (มอส)
* 2543 โฆษณา ทเวลฟ์พลัสโลชั่น
* 2548 โฆษณา โรลออน นีเวีย

อ้างอิง
-------
**บัวอียิปต์**  ชื่อวิทยาศาสตร์:  *Nymphaea caerulea* เป็นพืชในวงศ์ Nymphaeaceae พบกระจายพันธุ์ในแอฟริกาตอนกลางและเหนือ เป็นพืชน้ำลำต้นอยู่ในโคลน ใบลอยบนผิวน้ำ ใบเกือบกลมขอบเรียบ มีจุดสีม่วงด้านล่างของใบ ดอกสีน้ำเงินอ่อน ตรงกลางสีขาว บานเฉพาะตอนเช้า มีสารออกฤทธิ์ที่ทำให้มีอาการคล้ายถูกสะกดจิต ประสาทหลอน

การกระจายพันธุ์
---------------

แหล่งที่อยู่อาศัยที่เป็นแหล่งกำเนิดอยู่ตามแนวแม่น้ำไนล์และส่วนอื่นๆของแอฟริกาตะวันออก เคยแพร่กระจายเป็นบริเวณกว้างในอดีต รวมถึงไทยและอินเดีย

ศาสนาและศิลปะ
-------------

หินสลักในสมัยอียิปต์โบราณ แสดงเทพบา เทพแห่งความตายนั่งอยู่บนแท่น ล้อมรอบด้วยบัวศักดิ์สิทธิ์ สมัยราชอาณาจักรใหม่ ราชวงศ์ที่ 18 
บัวสาย เป็นพืชที่มีถิ่นกำเนิดในอียิปต์เช่นกัน พืชและดอกถูกใช้ในศิลปะอียิปต์บ่อยๆ บัวอียิปต๋มีความสำคัญมากกว่าในตำนานของอียิปต์ ใช้เป็นสัญลักษณ์ของพระอาทิตย์ เพราะดอกตูมกลางคืน และบานตอนกลางวัน ในเฮลิโอโพลิสกล่าวว่าสุริยเทพราเกิดขึ้นจากดอกบัว และเชื่อว่าตอนกลางคืนจะกลับลงไปอยู่ในดอกบัว

คุณสมบัติและการใช้ประโยชน์
--------------------------

บัวอียิปต์มีอะโพมอร์ฟีนซึ่งเป็นอัลคาลอยด์ที่ส่งผลต่อจิตใจ ซึ่งมีการใช้งานในอาณาจักรมายาและอียิปต์โบราณ

สถานะทางกฎหมาย
--------------

### แลตเวีย

เป็นพืชผิดกฎหมายในแลตเวียตั้งแต่พฤศจิกายน พ.ศ. 2552 ถือเป็นยาเสพติดประเภทที่ 1

### โปแลนด์

เป็นพืชที่ถูกคว่ำบาตรในโปแลนด์ตั้งแต่เดือนมีนาคม พ.ศ. 2552

### รัสเซีย

เป็นพืชที่ผิดกฎหมายในรัสเซียตั้งแต่เดือนเมษายน พ.ศ. 2552 เช่นเดียวกับ *Salvia divinorum* ใบระบาด และอื่นๆ

อ้างอิง
-------

* จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555 หน้า 471

1. ↑  "Nymphaea caerulea information from NPGS/GRIN". www.ars-grin.gov. คลังข้อมูลเก่าเก็บจากแหล่งเดิมเมื่อ 2011-06-05. สืบค้นเมื่อ 2008-12-04.
2. ↑  Rawson, Jessica, *Chinese Ornament: The lotus and the dragon*, pp. 200 (quoted)–202, 1984, British Museum Publications, ISBN 0-714-11431-6
3. ↑  Bertol, Elisabetta; Fineschi, Vittorio; Karch, Steven B.; Mari, Francesco; Riezzo, Irene (2004). "Nymphaea cults in ancient Egypt and the New World: a lesson in empirical pharmacology". *Journal of the Royal Society of Medicine*. **97** (2): 84–85. doi:10.1258/jrsm.97.2.84. PMC 1079300.
4. ↑  "Par Krimināllikuma spēkā stāšanās un piemērošanas kārtību" (ภาษาลัตเวีย). likumi.lv. สืบค้นเมื่อ 2013-06-23.
5. ↑  Dz.U. 2009 nr 63 poz. 520 เก็บถาวร 2011-07-20 ที่ เวย์แบ็กแมชชีน, Internetowy System Aktów Prawnych. (โปแลนด์)
6. ↑  "Постановление Правительства Российской Федерации от 31 декабря 2009 г. № 1186". 2009. เก็บจากแหล่งเดิมเมื่อ 2012-03-25. สืบค้นเมื่อ 2016-11-21.
A single overhead camshaft cylinder head from a 1987 Honda CRX Si.
**เพลาลูกเบี้ยวเดี่ยวเหนือสูบ** คือกลไกการทำงานอย่างหนึ่งของเครื่องยนต์สันดาบภายใน เป็นตัวทำหน้าที่เปิดลิ้นไอดีเพื่อนำส่วนผสมของอากาศและเชื้อเพลิงเข้าสู่ห้องเผาไหม้ และเปิดลิ้นไอเสียเพื่อนำอากาศเสียที่เกิดจากการเผาไหม้ออกสู่ท่อไอเสีย หลักการทำโดยทั่วไปเหมือนกับ DOHC และ OHV เพียงแต่จะมีเพลาเบี้ยวเพียงแท่งเดียวทำหน้าที่ทั้งเปิด-ปิด ทั้งไอดีและไอเสีย ซึ่งจะคล้ายกับ SOHC มาก

เพลาลูกเบี้ยว
-------------

เพลาลูกเบี้ยวซึ่งมีลักษณะเป็นแท่งเหล็กกลม และส่วนที่เรียกว่าลูกเบี้ยวมีรูปร่างคล้ายวงกลมรูปไข่ซึ่งส่วนของรูปไข่นี้จะทำหน้าที่กดลิ้น (valve) ไอดีและไอเสียให้เปิดในช่วงระยะเวลาหนึ่ง ในแต่ละแท่งของเพลาลูกเบี้ยวอาจจะมีหลายลูกขึ้นอยู่กับจำนวนลูกสูบ

การทำงาน
--------

เพลาลูกเบี้ยวอาศัยแรงขับเพลาข้อเหวี่ยง (crankshaft) โดยส่งผ่านแรงหมุนด้วยโซ่ราวลิ้น (timing chain) สายพานราวลิ้น (timing belt) หรือเฟืองราวลิ้น (timing gear) เมื่อเครื่องยนต์เกิดการหมุนจะส่งผ่านแรงหมุนผ่านโซ่ราวลิ้น (อาจเป็นสายพาน หรือเฟืองราวลิ้น ขึ้นอยู่กับผู้ผลิต) ทำให้เพลาลูกเบี้ยวหมุนตาม และส่วนของลูกเบี้ยวซึ่งมีลักษณะที่เป็นวงรีคล้ายรูปไข่ไปสัมผัสกับลิ้นไอดีหรือไอดีเมื่อส่วนที่ยื่นออกมามาที่สุดของลูกเบี้ยวสัมผัสกับลิ้นจะส่งผลให้เกิดการเปิดตัวขึ้นของลิ้นนั้น หากเป็นลิ้นไอดีเปิดจะทำให้อากาศที่ผสมกับเชื้อเพลิงไหลเข้าสู่ห้องเผาไหม้ (อาศัยแรงดูดจากภายในห้องเผาไหม้) จากนั้นก็ปิดตัวลงและทำการจุดระเบิดหรือเผาไหม้ เปลี่ยนพลังงานความร้อนที่มีแรงดันไปดันลูกสูบและเกิดการหมุนของเครื่องยนต์ หรือการเปลี่ยนพลังงานความร้อนเป็นพลังงานกล เมื่อการเผาไหม้หยุดเพลาลูกเบี้ยวทำหน้าที่เปิดลิ้นไอเสียนำอากาศเสียที่เกิดจากการเผาไหม้ออกสู่ท่อไอเสีย อย่างไรก็ตามลิ้นไอดีและไอเสีย จะไม่เปิดพร้อมกันแต่จะปิดพร้อมกันในจังหวะหนึ่งเพื่อทำการจุดระเบิดให้เกิดแรงดันไปสู่ลูกสูบส่งผ่านแรงเคลื่อนที่ไปสู่ก้านสูบและหมุนข้อเหวี่ยงของเครื่องยนต์เพื่อการทำงานของเครื่องยนต์อย่างต่อเนื่อง

อ้างอิง
-------

1. ↑  กว่าจะมาเป็นเครื่องยนต์[*ลิงก์เสีย*]
2. ↑  "ชิ้นส่วนเครื่องยนต์". คลังข้อมูลเก่าเก็บจากแหล่งเดิมเมื่อ 2011-09-25. สืบค้นเมื่อ 2011-05-22.
**แม่พระแห่งอากิตะ** (Our Lady of Akita) เป็นสมัญญานามของพระแม่มารีย์ในโรมันคาทอลิก ที่เกี่ยวข้องกับการประจักษ์ของพระแม่มารีย์เมื่อปี 1973 หลังจากซิสเตอร์อักเนส คัตสึโกะ ซาซะงาวะ ในชนบทห่างไกลของยูซะวะได ชานเมืองอากิตะ ได้รายงานต่อพระศาสนจักรคาทอลิกว่านางได้สังเกตเห็นปรากฏการณ์รูปปั้นร้องไห้ ว่ารูปปั้นไม้ของพระแม่มารีย์ในโบสถ์มีน้ำตาไหลออกจากพระเนตรของพระองค์ เหตุการณ์ดังกล่าวได้รับการถ่ายทอดสดผ่านโทรทัศน์แห่งชาติของญี่ปุ่นตลอด 24 ชั่วโมง และได้รับความสนใจจากชาวญี่ปุ่นและคริสตชนทั่วประเทศ มีรายงานว่าของเหลวดังกล่าวสามารถรักษาความบกพร่องทางการได้ยินอย่างน่าอัศจรรย์ใจ

การประจักษ์ฯ ประกอบด้วยแผลศักดิ์สิทธิ์, ปรากฏการณ์รูปปั้นร้องไห้, และสารศักดิ์สิทธิ์จากพระแม่มารีย์ถึงสองคราด้วยกัน ภายหลังได้รับการรับรองโดยวาติกัน ในปี 1998 โดยพระคาร์ดินัลโยเซฟ รัทซิงเงอร์  ผู้ซึ่งต่อมาได้ยกตำแหน่งขึ้นเป็นสมเด็จพระสันตะปาปาเบเนดิกต์ที่ 16

อ้างอิง
-------

1. ↑  Schroedel, Jenny and Schroedel, John. *The Everything Mary Book: The Life and Legacy of the Blessed Mother*, 2006 ISBN 1-59337-713-4 page 137-138
2. ↑  EWTN on Akita approval
**โป๊ยเซียน** (ชื่อวิทยาศาสตร์: *Euphorbia milli*) เป็นหนึ่งในไม้มงคล จัดอยู่ในวงศ์ Euphorbiaceae อยู่ในสกุล *Euphorbia* ซึ่งเป็นสกุลเดียวกับพืชหลายชนิด เช่น ต้นคริสต์มาส และส้มเช้า

**โป๊ยเซียน** (八仙) มาจากภาษาจีน แปลว่าเทพยดาทั้ง 8 องค์ ได้แก่ เซียนทิก๋วยลี้ เซียนฮั่นจงหลี เซียนลือท่งปิน เซียนเจียงกั๋วเล้า เซียนหลันไฉ่เหอ เซียนฮ่อเซียนโกว เซียนหันเซียงจือ เซียนเชาก๊กกู๋ เชื่อกันว่า ถ้าบ้านใดมีดอกโป๊ยเซียนครบ 8 ดอก จะนำความโชคดีมาให้แก่บ้านของผู้นั้น

ลักษณะโดยทั่วไป
---------------

ใบยาวรี ปลายใบจะแหลม ออกดอกเป็นกลุ่ม ๆ แต่ละดอกจะมีกลีบอยู่ตรงข้ามกัน ดอกโป๊ยเซียนมีหลายสี เช่น แดง เหลือง ชมพู ส้ม ขาว เป็นต้น ดอกโป๊ยเซียนจะออกดอกทั้งปี แต่ออกมากในหน้าหนาว และดอกจะทนมาก ลำต้นมีหนามแหลม และแข็งคล้ายกระบองเพชร

การขยายพันธุ์โป๊ยเซียน
----------------------

สามารถทำได้หลายวิธี เช่น การปักชำ การตอนกิ่ง การเสียบกิ่ง และการเพาะเมล็ด แต่ที่นิยมทำมากและได้ผลดีคือ การปักชำ และการเสียบกิ่ง

การดูแลรักษา
------------

เนื่องจากโป๊ยเซียนเป็นพืชมงคล ผู้ปลูกจึงควรดูแลรักษามากเป็นพิเศษเพราะมันมีคุณค่าทางจิตใจ ผู้ปลูกจึงควรปลูกในสภาพแวดล้อมที่ดี และควรจะมีการดูแลรักษาที่ดีด้วย

**ดินที่นำมาปลูก** 
ควรเป็นดินร่วนซุย ระบายน้ำได้ดี ไม่เช่นนั้นรากโป๊ยเซียนอาจเน่าได้ ที่สำคัญควรเปลี่ยนดินทุก ๆ ปี

**แสงแดด** 
โป๊ยเซียนเป็นพืชที่ชอบแดด จึงควรให้โป๊ยเซียนได้รับแสงแดดที่เพียงพอ ถ้ามากไปดอกจะเล็ก แต่ถ้าน้อยไปดอกจะโต ต้นจะไม่แข็งแรง

**น้ำ** 
โป๊ยเซียนทนต่อสภาพแล้งได้ดีพอสมควร จึงไม่จำเป็นต้องให้น้ำทุกวัน ถ้าโป๊ยเซียนอยู่ในช่วงออกดอก ไม่ควรรดน้ำที่ดอกเพราะจะทำให้ดอกเน่าและร่วงเร็ว และหากรดน้ำมากเกินไป จะทำให้โป๊ยเซียนเป็นโรครากเน่า และเกิดเชื้อราขึ้นในดินที่ใช้ปลูก

**ปุ๋ย** 
สามารถใส่ได้ทั้งปุ๋ยเคมีและปุ๋ยอินทรีย์ โดยปุ๋ยอินทรีย์ เช่น ปุ๋ยคอกหรือ ปุ๋ยหมักจะทำให้ดินร่วนซุย ควรให้ปุ๋ยแก่โป๊ยเซียนเดือนละ 1-2 ครั้ง

**การตัดแต่งกิ่ง** 
โป๊ยเซียนบางพันธุ์อาจแตกกิ่งออกมามาก ทำให้ใบอาจจะไปปิดบังแสง แล้วทำให้อากาศไม่ถ่ายเท จึงควรมีการตัดแต่งกิ่งทั้งเพื่อให้อากาศถ่ายเทสะดวก และเพื่อความสวยงาม นอกจากนี้กิ่งที่ตัดออกมายังสามารถนำไปขยายพันธุ์ต่อได้อีกด้วย

รูปภาพ
------

* ดอกและลำต้นที่เป็นหนามดอกและลำต้นที่เป็นหนาม
* ต้นขนาดเล็กในกระถางต้นขนาดเล็กในกระถาง
* ดอกและมีแมลงจำพวกแตนขนาดเล็กเกาะดอกและมีแมลงจำพวกแตนขนาดเล็กเกาะ

อ้างอิง
-------

* โป๊ยเซียน1
* ไม้ประดับ เก็บถาวร 2009-08-23 ที่ เวย์แบ็กแมชชีน
* โป๊ยเซียน 2 เก็บถาวร 2009-05-28 ที่ เวย์แบ็กแมชชีน
* โป๊ยเซียน3[*ลิงก์เสีย*]

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
***Euphorbia milii***

 ข้อมูลที่เกี่ยวข้องกับ Euphorbia milii ที่วิกิสปีชีส์
โวล์ฟ เมสซิ่ง
**โวล์ฟ เมสซิ่ง** (อังกฤษ: Wolf Messing) มีชื่อเต็มว่า **โวล์ฟ เกรโกเรวิช เมสซิ่ง** (Wolf Gregorevich Messing; ฮีบรู: וּוֹלףֿ מסינג; โปแลนด์: *Wolf Grigorewicz Messing*; รัสเซีย: Во́льф Григо́рьевич (Ге́ршикович) Ме́ссинг Vóľf Gérškovič (Grigór'evič) Méssing) เป็นบุคคลผู้มีพลังจิตที่มีชื่อเสียงคนหนึ่งของโลกในยุคสงครามโลกครั้งที่สอง โวล์ฟ เมสซิ่ง เกิดเมื่อวันที่ 10 กันยายน ค.ศ. 1899 ที่เมืองโกรากาลวาเรีย ซึ่งเป็นเมืองที่อยู่ติดกับพรมแดนโปแลนด์กับรัสเซีย ใกล้กับกรุงวอร์ซอ เมืองหลวงของประเทศโปแลนด์ 

โดยครอบครัวของเมสซิ่งอยู่ในฐานะยากจนใช้ชีวิตแบบเรียบง่ายและเคร่งศาสนา ในวัยเด็กเมสซิ่งสามารถเรียนรู้และอ่านคำภีร์โบราณของศาสนายิวได้อย่างแตกฉาน จนมีนักบวชคนหนึ่งแถวบ้านได้สนับสนุนให้ไปเรียนต่อทางด้านศาสนาในหมู่บ้านแห่งหนึ่ง แต่เมสซิ่งไม่มีความสุขและไม่ชอบเลย เมื่ออายุได้ 11 ปี เมสซิ่งได้หันเหชีวิตไปท่องโลกด้วยตัวเองตามลำพังโดยมีเงินติดตัวเพียง 18 เซ็นต์ และได้ใช้พลังจิตสะกดพนักงานตรวจตั๋วรถไฟให้เห็นว่าเศษกระดาษที่เมสซิ่งยื่นให้ไปนั้นเป็นตั๋วรถไฟจริง ๆ ซึ่งพนักงานก็ได้เอากระดาษแผ่นนั้นสอดเข้าไปในเครื่องเจาะรู เจาะรูและยื่นให้เมสซิ่งคืน ซึ่งนับว่าเป็นครั้งแรกของเมสซิ่งที่ได้ใช้พลังจิตสะกดผู้อื่น 

โวล์ฟ เมสซิ่ง มาใช้ชีวิตอยู่ ณ เมืองเบอร์ลิน โดยทำงานเป็นพนักงานส่งของในเขตของชาวยิว ครั้งหนึ่งได้เกิดเป็นลมหน้ามืดล้มลงไป หลังจากได้นำส่งเข้าโรงพยาบาล แพทย์ได้ทำการตรวจหัวใจของเมซิ่งแล้วพบว่า หยุดเต้น ไม่หายใจ จึงถูกนำร่างเข้าสู่ห้องเก็บศพและเกือบถูกส่งกลบแล้ว แต่ปรากฏว่าได้มีนักศึกษาแพทย์คนหนึ่งได้ทำการตรวจร่างกายของเมสซิ่งอย่างละเอียดอีกครั้งหนึ่ง พบว่า เมสซิ่งยังไม่ตาย เพียงแต่หัวใจและชีพจรเต้นอ่อนมากจนแทบจะวัดไม่ได้เลย ซึ่งต่อมาได้มีนักวิทยาศาสตร์ที่ศึกษาด้านพลังจิตและเรื่องลึกลับนี้ เชื่อว่า เหตุการณ์นี้เป็นการสะกดจิตตัวเอง

โวล์ฟ เมสซิ่ง ได้พบปะกับบุคคลที่มีชื่อเสียงหลายคนระดับโลก เช่น อัลเบิร์ต ไอน์สไตน์, ซิกมันด์ ฟรอยด์ และมหาตมะ คานธี โดยได้แสดงพลังจิตของตนเองให้ได้ดู ในการทดสอบกับไอสไตน์และฟรอยด์ เมสซิ่งได้รับคำสั่งจากจิตของฟรอยด์ให้ดึงหนวดของไอน์สไตน์มา 3 เส้น ซึ่งก็ปรากฏว่าทำได้ตรงตามคำสั่ง และกับมหาตมะ คานธี สามารถหยิบขลุ่ยขึ้นมาจากลิ้นชักบนโต๊ะและยื่นให้คานธีตามคำสั่งของคานธีจริง ๆ และอีกครั้งหนึ่งสามารถหาเพชรประจำตระกูลมูลค่าสูงถึง 8 แสนเหรียญของคหบดีชาวโปแลนด์ที่หายไปในงานเลี้ยงครั้งหนึ่งได้ โดยที่ได้ระดมคนหาจนทั่วแล้วก็ไม่พบ แต่เมสซิ่งรู้ว่าเพชรซ่อนอยู่ในตุ๊กตาหมีในห้องของคนงานในบ้านคณบดีนั่นเอง เนื่องจากลูกชายตัวเล็ก ๆ ของคนรับใช้ในบ้านเป็นผู้นำไปซ่อนเอง

ความสามารถของเมสซิ่งยังสามารถทำนายเหตุการณ์ล่วงหน้าได้อีกด้วย หลายต่อหลายครั้งที่ออกแสดง เมสซิ่งได้ทำนายเหตุการณ์สงครามไว้ว่า ดินแดนแถบคาบสมุทรบอลติก, ไบโลรัสเซีย, ยูเครน จะตกอยู่ภายใต้การยึดครองของนาซี หรือเป็นผู้ทำนายถึงจุดจบของอดอล์ฟ ฮิตเลอร์ จนถูกทางนาซีไล่ล่าตัวอย่างหนัก ซึ่งทุกอย่างก็ปรากฏเป็นจริงดังคำทำนายทุกอย่าง

โวล์ฟ เมสซิ่ง เสียชีวิตเมื่อวันที่ 8 พฤศจิกายน ค.ศ. 1974 ที่กรุงมอสโคว์ ประเทศรัสเซีย

อ้างอิง
-------

* "Wolf Messing the unknown and most talented Soviet psychic". *englishrussia*.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**โวล์ฟ เมสซิ่ง**
**เซลโซ โกโซ** (อังกฤษ: Celso Gozo) นักมวยสากลชาวฟิลิปปินส์ เกิดเมื่อ 26 สิงหาคม พ.ศ. 2516 สถิติการชก 39 ครั้ง ชนะ 10 (น็อค 2)เสมอ 2 แพ้ 27

ประวัติ
-------

โกโซขึ้นชกมวยสากลครั้งแรกเมื่อ 15 มีนาคม พ.ศ. 2534 แพ้คะแนน แซมมี เบอร์นาเบ้ จากนั้น ขึ้นชกในฟิลิปปินส์เป็นส่วนใหญ่ แพ้บ้าง ชนะบ้าง มาชกในไทยเมื่อ พ.ศ. 2537 แพ้คะแนน ยอดชิงชัย ศรทองยิม และเทพสตาร์ เฉลิมศรี จากนั้นได้ขึ้นชิงแชมป์ OPBF รุ่นฟลายเวทเมื่อ 27 สิงหาคม พ.ศ. 2537 แพ้คะแนน โชคชัย โชควิวัฒน์ ต่อมา ใน พ.ศ. 2538 โกโซยังมาชกในไทยอีกหลายครั้ง แพ้คะแนน ต้อยติ่ง เกียรติเพชรน้อย ดัทช์บอย ดัทช์บอยยิม แพ้น็อค รุ่งเรือง เกียรติปากพนัง ยก 7 และยังไปชกที่เกาหลีใต้และญี่ปุ่นด้วย แต่ก็เป็นฝ่ายพ่ายแพ้ไป จากนั้นมาชกแพ้คะแนน จ้าวสิงห์ทอง เฉลิมศรีใน พ.ศ. 2539 และมาชกแพ้น็อค เสาหิน ส.ธนิกุล ยก 1 ใน พ.ศ. 2540 หลังจากนั้น โกโซหยุดชกไปสามปี กลับมาชกอีกครั้งเมื่อ 20 ธันวาคม พ.ศ. 2543 แพ้น็อค ออร์เก ดีโก ยก 1 ที่ฟิลิปินส์จากนั้นก็แขวนนวมไป

เกียรติประวัติ
--------------

* เคยชิงแชมป์ต่อไปนี้แต่ไม่สำเร็จ
	+ ชิงแชมป์ OPBF รุ่นฟลายเวทเมื่อ 27 สิงหาคม 2537 แพ้คะแนน โชคชัย โชควิวัฒน์ ที่ กทม.

อ้างอิง
-------

* สถิติการชก boxrec.com เก็บถาวร 2015-04-02 ที่ เวย์แบ็กแมชชีน (อังกฤษ)
**คำสาปแค้นฝังหุ่น** (อังกฤษ: Curse Of Chucky) เป็นภาพยนตร์แอคชั่นสยองขวัญที่ออกฉายในปีค.ศ. 2013 นำแสดงโดย เจนนิเฟอร์ ทิลลี่ ภาพยนตร์เรื่องนี้เป็นภาพยนตร์ภาคที่สี่ในภาพยนตร์ชุด แค้นฝังหุ่น ภาพยนตร์เรื่องนี้เป็นภาคต่อของภาพยนตร์เรื่อง เชื้อผีแค้นฝังหุ่น ภาพยนตร์เรื่องนี้มีภาคต่อคือ Cult Of Chucky

เนื้อเรื่องย่อ
--------------

เมื่อพัสดุลึกลับถูกส่งมาที่บ้านของนิก้า เธอยังไม่ได้คิดอะไรมากมายนัก จนเมื่อแม่ของเธอเสียชีวิตอย่างลึกลับ นิก้าเริ่มสงสัยว่าตุ๊กตาเด็กผู้ชายผมแดงพูดได้ของหลานสาวที่มาอาศัยอยู่ด้วย อาจเป็นตัวการของความสยองนองเลือดครั้งนี้ก็ได้

นักแสดงนำ
---------

* ฟิโอน่า ดอร์รีฟ รับบท นิก้า
* แดเนียลลี บีสุตติ รับบท บาร์บ เพียซ
* เบร็นนัน อิลล็อต รับบท เอียน
* แมดแลนด์ แม๊คคอนเนลล์ รับบท จิลล์
* ชันทาล คัสเนลล์ รับบท ซาร่า เพียซ
* ซัมเมอร์ เอช. โฮเวลล์ รับบท อลิซ เพียซ
* เอ มาติเนส รับบท พ่อของแฟรงค์
* เบร๊ด คอร์รีฟ รับบท ชาร์ล ลี เรย์/ ชัคกี้
* เจนนิเฟอร์ ทิลลี่
* อเล็กซ์ วินเซนต์ รับบท แอนดี้ บาร์เคลย์

งานสร้างภาพยนตร์
----------------

ภาพยนตร์เรื่องนี้กล่าวถึงการกลับมาของตุ๊กตาตัวโปรดของคนอเมริกัน ให้เสียงต้นฉบับโดยดาราต้นตำรับ แบรด ดูริฟ ที่คราวนี้ชัคกี้จัดเต็มความโหด โดยเนื้อเรื่องในภาคนี้เกิดขึ้นก่อนเหตุการณ์ในภาค 4 และ 5 ในภาคนี้จะมีตัวละครหนึ่งตัวที่เป็นผู้หญิงพิการนั่งอยู่บนวีลแชร์ ซึ่งเขาก็คือผู้เขียนบทให้แก่หนังเรื่องนี้ทุกภาค (ซึ่งเขาก็มาเขียนให้อีกในภาคใหม่นี้อีกครั้ง) เขาต้องการที่จะใส่ตัวละครนี้เข้าไปเพื่อให้หนังสยองยิ่งขึ้น เขากล่าวว่า "ภาคนี้จะเป็นการนำมาทำให้เห็นให้รู้ถึงความเป็นชัคกี้ที่แท้จริง แบบที่แฟนๆร้องเรียกให้กลับมาโหดแบบภาค 1" หลังจากโดนวิจารณ์ในด้านลบๆ จากแฟนๆหนังทั่วโลก ในภาค 4-5 เพราะว่าชัคกี้มีลูก เขาให้เหตุผลว่าเพราะต้องการความแปลกใหม่ในหนังจึงได้ทำมันขึ้นมา แต่แฟนๆหนังกลับไม่ลดลงเลย และยังเรียกร้องให้มีการสร้างภาคใหม่มาอีก จนเขาตัดสินใจทำภาค ใหม่ขึ้นมา ซึ่งบอกได้เลยว่า นี่คือภาค 6 ไม่ใช่ภาคแยกแต่อย่างใด มีเนื้อเรื่องที่เชื่อมโยงกันแน่นอน และยังคงความโหดสยองแบบภาค 1 ไว้ด้วย ซึ่งหลังจากการฉาย รอบพิเศษไปแล้วได้รับการวิจารณ์ในด้านบวกมากมายล้นหลามจากนักวิจารณ์หนังอาชีพ สุดท้ายเขาบอกอีกว่า จะแปลกอะไรถ้าผมจะทำภาค 7 ต่อ…

อ้างอิง
-------

1. ↑  DVD Commentary

แหล่งข้อมูลอื่น
---------------

* *Curse of Chucky* ที่ออลมูวี
* *คำสาปแค้นฝังหุ่น* ที่รอตเทนโทเมโทส์
* *คำสาปแค้นฝังหุ่น* ที่อินเทอร์เน็ตมูวีเดตาเบส
โยฮัน โวลเดอมาร์ เฮกลุนด์
**โยฮัน โวลเดอมาร์ เฮกลุนด์** (ฟินแลนด์: *Johan Woldemar Hägglund*; 10 สิงหาคม ค.ศ. 1893 – 12 กุมภาพันธ์ ค.ศ. 1963) เป็นพลโทในกองทัพบกฟินแลนด์ในสงครามโลกครั้งที่สอง และเป็นอาสาสมัครคนแรกของกองกำลังเยเกอร์ฟินแลนด์ในสงครามกลางเมืองฟินแลนด์ ค.ศ. 1918

ชีวิตช่วงต้น
------------

เฮกลุนด์เข้าเรียนที่วืยบอร์ก และศึกษาวิศวกรรมโยธาเป็นระยะเวลาสี่เทอมที่มหาวิทยาลัยเทคโนโลยีเฮลซิงกิ ส่วนในปี ค.ศ. 1915 เขาเป็นหนึ่งในชายหนุ่มคนแรกที่อาสาไปประเทศเยอรมนีเพื่อเรียนรู้ทักษะทางทหาร เพื่อต่อสู้เพื่ออิสรภาพของฟินแลนด์จากจักรวรรดิรัสเซีย พวกเขาเข้าร่วมกองพันเยเกอร์ที่ 27 (ประเทศฟินแลนด์) (*Königlich Preussisches Jägerbataillon Nr. 27*) เขาได้รับประสบการณ์การต่อสู้ในสงครามโลกครั้งที่หนึ่งในแนวรบด้านตะวันออกของเยอรมนีในสงครามที่แม่น้ำไลลูเปและอ่าวรีกา ในตอนท้ายการฝึกของเขา เฮกลุนด์ยังได้เรียนภาษาสวีเดน

สงครามกลางเมือง
---------------

เฮกลุนด์กลับมายังประเทศฟินแลนด์ในวันที่ 17 พฤศจิกายน ค.ศ. 1917 และเป็นหัวหน้ากลุ่มลักลอบนำวัตถุระเบิดและอาวุธ ซึ่งเขาซ่อนตัวอยู่ในวึยบอร์ก เฮกลุนด์ได้ฝึกกองกำลังท้องถิ่น และเป็นผู้รับผิดชอบของหน่วยทหารขาวชุดแรก ซึ่งเป็นผู้นำในการรบที่คาเรเลียในวันที่ 26 มกราคม ค.ศ. 1918 ในยุทธการที่วืยบอร์ก ซึ่งเป็นศึกครั้งสุดท้ายของสงคราม เขาได้เป็นผู้ช่วยอาร์เน ซิห์โว

ในระหว่างสงครามโลก
------------------

ในช่วงคริสต์ทศวรรษ 1920 ถึง คริสต์ทศวรรษ 1930 เฮกลุนด์ยังคงอยู่ในกองทัพและใช้เวลาหลายปีในประเทศสวีเดนที่เรียนอยู่ในโรงเรียนทหาร ในที่สุดเขาก็แต่งงานและมีลูกสามคน ลูกชายคนสุดท้องของเขาชื่อกุสตาฟ เฮกลุนด์ (เกิดปี ค.ศ. 1938) ได้เป็นนายพลและหัวหน้าฝ่ายกลาโหม

สงครามโลกครั้งที่สอง
--------------------

ในสงครามฤดูหนาว เฮกลุนด์เป็นผู้บัญชาการกองพลที่สี่แห่งประเทศฟินแลนด์ โดยเป็นผู้บัญชาการในยุทธการที่คอลลาในช่วงสงครามฤดูหนาว นายพลเฮกลุนด์เป็นที่จดจำสำหรับคำพูด "จะคุ้มครองคอลลาร์ไว้หรือไม่ ?" (Kestääkö Kollaa ?) ซึ่งร้อยโท อาร์เน ยูติไลเนน ตอบว่า "ครับ จะคุ้มครองมันไว้ เว้นเสียแต่ว่าจะสั่งให้หนีออกไป"

หนังสืออ่านเพิ่ม
----------------

* Eeva-Kaisa Ahtiainen, Woldemar Hägglund – Kollaan kenraali. ISBN 978-951-1-21280-5 Otava[*ลิงก์เสีย*]
**โศกนาฏกรรมของสาธารณสมบัติ** (อังกฤษ: tragedy of the commons) เป็นสภาวะลำบากซึ่งเกิดขึ้นจากสถานการณ์ที่ปัจเจกชนหลายคนกระทำการโดยไม่ขึ้นต่อกันและพิจารณาประโยชน์ส่วนตนอย่างสมเหตุสมผล แต่กลับทำให้ทรัพยากรใช้ร่วมกันอันจำกัดหมดไปในท้ายที่สุด แม้ว่าจะเป็นที่ชัดเจนว่ามันไม่ใช่ผลประโยชน์ในระยะยาวของทุกคนหากเกิดเหตุการณ์เช่นนี้ขึ้น สภาวะดังกล่าวได้รับการอธิบายในบทความทรงอิทธิพล ชื่อ "โศกนาฏกรรมของสาธารณสมบัติ" เขียนขึ้นโดยการ์เร็ตต์ ฮาร์ดิน และได้รับการตีพิมพ์ครั้งแรกในวารสารไซแอนซ์ในปี ค.ศ. 1968

ทฤษฎีสาธารณสมบัติของฮาร์ดินมักถูกอ้างบ่อยครั้งในการสนับสนุนความคิดการพัฒนาอย่างยั่งยืน การประสานกันของการเติบโตทางเศรษฐกิจและการคุ้มครองสิ่งแวดล้อม และได้มีผลกระทบต่อปัญหาในปัจจุบันหลายประเด็น รวมทั้งการโต้วาทีเกี่ยวกับปรากฏการณ์โลกร้อน "โศกนาฏกรรมของสาธารณสมบัติ" ถูกเตือนบ่อยครั้งว่าจะเป็นผลที่ตามมาของการใช้นโยบายซึ่งจำกัดอสังหาริมทรัพย์เอกชน

อ้างอิง
-------

1. ↑  "The Tragedy of the Commons". *Science*. **162** (3859): 1243–1248. 1968. doi:10.1126/science.162.3859.1243. Also available here  and here.
2. ↑  "Socialism and the Tragedy of the Commons: Reflections on Environmental Practice in the Soviet Union and Russia". *The Journal of Environment Development*. **4** (1): 77-110. January 1995.[*ลิงก์เสีย*]
3. ↑  Perry, Mark (June 1995). "Why Socialism Failed". *The Freeman*. Ideas On Liberty. **45** (6).
**เซลโซ แดงก๊อด** (อังกฤษ: Celso Danggod) นักมวยสากลชาวฟิลิปปินส์ เกิดเมื่อ 29 พฤษภาคม พ.ศ. 2519 ที่เมืองมูตินลูปา ประเทศฟิลิปปินส์ สถิติการชก 83 ครั้ง ชนะ 37 (น็อค 10) เสมอ 16 แพ้ 30

ประวัติ
-------

แดงก๊อดขึ้นชกมวยสากลอาชีพครั้งแรกเมื่อ 26 กุมภาพันธ์ พ.ศ. 2536 เสมอกับ คิด เอนดิโน จากนั้นขึ้นชกที่ฟิลิปปินส์ตลอดและชนะเป็นส่วนใหญ่ รวมทั้งเคยชนะคะแนนเจอรี่ ปาฮายาไฮ ด้วย แดงก๊อดมาชกในไทยเมื่อ พ.ศ. 2543 โดยมาแพ้คะแนนฟ้าลั่น ศักดิ์กรีรินทร์ จากนั้น ขึ้นชิงแชมป์ PABA รุ่นไลท์ฟลายเวทเมื่อ 8 กันยายน พ.ศ. 2543 ปรากฏว่าเสมอกับดีเด่น เก่งการุณ ไม่ได้แชมป์ จากนั้น ขึ้นชิงแชมป์เงารุ่นไลท์ฟลายเวท IBF แพ้คะแนน อานิส โรก้าไปอย่างเป็นเอกฉัมท์ที่อินโดนีเซียเมื่อ 3 เมษายน พ.ศ. 2544 จากนั้น มาชิงแชมป์ PABA กับดีเด่นอีกเมื่อ 25 พฤษภาคม พ.ศ. 2544 ก็เสมอกันไปอีก

แดงก๊อดได้ครองแชมป์ฟิลิปปินส์รุ่นไลท์ฟลายเวทเมื่อ 9 พฤศจิกายน พ.ศ. 2544 เมื่อชกชนะคะแนน โจวาน เพรสบิเตโร แต่พอป้องกันแชมป์ครั้งแรกก็เสียแชมป์ให้ เวนเดล คอจูเลส โดยเป็นฝ่ายแพ้คะแนนไปเมื่อ 8 กมภาพันธ์ พ.ศ. 2545 จากนั้น ได้ไปชิงแชมป์โลกรุ่นฟลายเวท WBF ที่ว่างเมื่อ 21 พฤษภาคม ที่ลอนดอน ปรากฏว่าแดงก๊อดเป็นฝ่ายแพ้คะแนนไป ก่อนที่จะขึ้นชิงแชมป์ฟิลิปปินส์รุ่นฟลายเวทเมื่อ 1 ธันวาคม พ.ศ. 2545 และเป็นฝ่ายชนะคะแนน โรเดล โอราอิส ได้แชมป์มาครอง และป้องกันแชมป์ไว้ได้ถึง 3 ครั้งก่อนจะเสียแชมป์ แพ้คะแนน อีริค บาร์เซโลนา เมื่อ 5 พฤศจิกายน พ.ศ. 2548 โดยที่ระหว่างครองแชมป์ฟิลิปปินส์นี้ แดงก๊อดยังเดินทางมาชิงแชมป์ PABA เฉพาะกาลรุ่นฟลายเวทเมื่อ 25 กุมภาพันธ์ พ.ศ. 2547 แพ้คะแนน เด่นเก้าแสน เก้าวิชิต และหลังจากที่เสียแชมป์ฟิลิปปินส์ไปแล้ว ก็ได้ชิงแชมป์ WBC เอเชียรุ่นฟลายเวทเมื่อ 19 มกราคม พ.ศ. 2549 แพ้คะแนน พนมรุ้งเล็ก กระทิงแดงยิม มาชกนอกรอบแพ้คะแนน แมกไซไซ ศิษย์สายทอง และได้ชิงแชมป์ PABA รุ่นซูเปอร์ฟลายเวทเมื่อ 21 กันยายน พ.ศ. 2550 แพ้คะแนน ดวงเพชร ก่อเกียรติยิม หลังจากนั้น แดงก๊อดยังขึ้นชกต่อมาจนถึง พ.ศ. 2554 แต่ชกแพ้เกือบทั้งหมดและไม่ได้ชกชิงแชมป์ใดๆอีกเลย หลังจากที่ขึ้นชกครั้งสุดท้ายเมื่อ 10 ตุลาคม พ.ศ. 2554 แพ้น็อค เจฟฟรีย์ จิเมเนซ ยก 2 แดงก๊อดก็แขวนนวมไป

เกียรติประวัติ
--------------

* แชมป์ฟิลิปปินส์รุ่นไลท์ฟลายเวท (2544-2545)
* แชมป์ฟิลิปปินส์รุ่นฟลายเวท (2545 – 2548)
* แชมป์เงารุ่นฟลายเวท WBF
	+ ชิง 17 มิถุนายน 2548 ชนะคะแนน ซูการ์โน เบนจาโอ ที่ ฟิลิปปินส์
* เคยชิงแชมป์ต่อไปนี้แต่ไม่สำเร็จ
	+ ชิงแชมป์ PABA รุ่นไลท์ฟลายเวทเมื่อ 8 กันยายน 2543 เสมอกับ ดีเด่น เก่งการุณ ที่ สุราษฎร์ธานี
	+ ชิงแชมป์เงารุ่นไลท์ฟลายเวท IBF เมื่อ 3 เมษายน พ.ศ. 2544 แพ้คะแนน อานิส โรกา ที่ อินโดนีเซีย
	+ ชิงแชมป์ PABA รุ่นไลท์ฟลายเวทเมื่อ 25 พฤษภาคม 2544 เสมอกับ ดีเด่น เก่งการุณ ที่ ปทุมธานี
	+ ชิงแชมป์โลกรุ่นฟลายเวท WBF เมื่อ 21 พฤษภาคม 2545 แพ้คะแนน ดาเมียน เคลลี่ ที่ อังกฤษ
	+ ชิงแชมป์ PABA รุ่นฟลายเวท เมื่อ 25 กุมภาพันธ์ 2547 แพ้คะแนน เด่นเก้าแสน เก้าวิชิต ที่ สมุทรสาคร
	+ ชิงแชมป์ ABCO รุ่นฟลายเวทเมื่อ 19 มกราคม 2549 แพ้คะแนน พนมรุ้งเล็ก กระทิงแดงยิม ที่ เชียงใหม่
	+ ชิงแชมป์ PABA รุ่นซูเปอร์ฟลายเวทเมื่อ 21 กันยายน 2550 แพ้คะแนน ดวงเพชร แสงมรกต ที่ มุกดาหาร

อ้างอิง
-------


* สถิติการชก boxrec.com เก็บถาวร 2015-02-17 ที่ เวย์แบ็กแมชชีน (อังกฤษ)
**โรงไฟฟ้านิวเคลียร์บูเชห์** (เปอร์เซีย: نیروگاه اتمی بوشهر) เป็นโรงไฟฟ้านิวเคลียร์ในประเทศอิหร่าน ตั้งอยู่ห่างจากนครบูเชห์ (Bushehr) ไปทางตะวันออกเฉียงใต้ 17 กิโลเมตร บริเวณริมอ่าวเปอร์เซีย โรงไฟฟ้าดังกล่าวตั้งอยู่ที่รอยต่อของแผ่นธรณีภาคสามแผ่น

การก่อสร้างโรงไฟฟ้าเริ่มขึ้นใน พ.ศ. 2518 โดยบริษัทจากเยอรมนี แต่งานหยุดลงใน พ.ศ. 2522 หลังการปฏิวัติอิสลามของอิหร่าน สัญญาก่อสร้างโรงไฟฟ้าจนแล้วเสร็จมีการลงนามระหว่างอิหร่านกับกระทรวงพลังงานอะตอมของรัสเซียใน พ.ศ. 2538 โดยมีบริษัท Atomstroyexport ของรัสเซียเป็นผู้รับจ้างหลัก งานก่อสร้างล่าช้าหลายปีด้วยปัญหาทางเทคนิคและปัญหาทางการเงิน เช่นเดียวกับแรงกดดันทางการเมืองจากตะวันตก หลังการก่อสร้างเกือบหยุดชะงักใน พ.ศ. 2550 ได้มีการบรรลุความตกลงใหม่ ซึ่งอิหร่านสัญญาจะชดเชยค่าก่อสร้างและเงินเฟ้อที่เพิ่มขึ้นหลังก่อสร้างโรงไฟฟ้าแล้วเสร็จ การส่งเชื้อเพลิงนิวเคลียร์เริ่มต้นในปีเดียวกัน โรงไฟฟ้าดังกล่าวเริ่มจ่ายกระแสไฟฟ้าแก่สายไฟฟ้าทั่วประเทศเมื่อวันที่ 3 กันยายน พ.ศ. 2554 และมีพิธีเปิดอย่างเป็นทางการเมื่อวันที่ 12 กันยายน โดยมีรัฐมนตรีกระทรวงพลังงานรัสเซีย เซียร์เกย์ ชมัทโค (Sergei Shmatko) และประธานรอสอะตอม (Rosatom) เซียร์เกย์ คีรีเยนโก (Sergei Kiriyenko)

โครงการก่อสร้างดังกล่าวถูกมองว่ามีเอกลักษณ์เฉพาะทั้งในแง่ของเทคโนโลยีที่ใช้ สิ่งแวดล้อมทางการเมือง และสภาพภูมิอากาศทางกายภาพที่ท้าทาย โรงไฟฟ้าดังกล่าวถูกมองว่าเป็นโรงไฟฟ้านิวเคลียร์พลเรือนแห่งแรกในตะวันออกกลาง แม้อิสราเอลจะมีโรงไฟฟ้านิวเคลียร์มาหลายทศวรรษแล้วก็ตาม

อ้างอิง
-------

1. ↑  Green, Peter S. (March 8, 2011). "Failure at Iran's Bushehr Nuclear Power Plant Raises Concerns About Safety". *Bloomberg News*. สืบค้นเมื่อ March 9, 2011.
2. 1 2  Khlopkov, Anton (2010). "Iran Breakthrough for the Russian Nuclear Industry". *Moscow Defense Brief*. Centre for Analysis of Strategies and Technologies. **1** (19).
3. ↑  "Iranian nuclear power station 'begins generating electricity'". *Reuters*. The Guardian. 4 September 2011. สืบค้นเมื่อ 4 September 2011.
4. ↑  "ran launches Bushehr nuclear power plant". RIA Novosti. 12 September 2011. สืบค้นเมื่อ 14 September 2011.
5. ↑  Bushehr: Fertigstellung des iranischen Kernkraftwerkes ist für Russland Ehrensache (German)
6. ↑  CNN Wire Staff (September 12, 2011). "Iran's first nuclear power plant to get official launch". *CNN*. คลังข้อมูลเก่าเก็บจากแหล่งเดิมเมื่อ 2011-12-10. สืบค้นเมื่อ September 15, 2011.
**โรงแรมแอทแทรกชั่น** (อังกฤษ: Hotel Attraction) เป็นโครงการที่เสนอโดยสถาปนิกชาวกาตาลุญญา อันตอนี เกาดี เพื่อสร้างเป็นตึกระฟ้าในแมนฮัตตันล่าง นครนิวยอร์ก

เกาดีเสนอแบบร่างนี้ในเดือนพฤษภาคม 1908 และหากสร้างเสร็จจะมีความสูง 1,180 ฟุต (360 เมตร) ด้วยงานออกแบบที่มีรูปลักษณ์ล้ำสมัยมาก ทำให้คนจำนวนมากไม่เชื่อว่าอาคารนี้จะสร้างขึ้นได้จริงในเวลานั้น ไม่เป็นที่ปรากฏแน่ชัดนักเกี่ยวกับที่มาของโครงการ และโครงการนี้ไม่ถูกเปิดเผยสู่สาธารณะจนถึงปี 1956 ที่ซึ่งรายงานโดย Joan Matamala i Flotats ชื่อว่า "When the New World called Gaudí" ถูกเผยแพร่

ภาพร่างของอาคารเคยถูกนำมาเป็นแบบเสนอสำหรับการสร้างอาคารใหม่ที่กราวด์ซีโร่ในแมนฮัตตันเมื่อปี 2003 ผลงานนี้เป็นการดัดแปลงโดยพอล แลฟฟอลีย์ และได้รับความสนใจจากสื่ออย่างมาก

อ้างอิง
-------

1. 1 2  Dailey, Jessica (June 24, 2013). "Antoni Gaudi's Fantastical, Futuristic 1908 Hotel Attraction". *Curbed NY*. สืบค้นเมื่อ August 31, 2021.
2. ↑  "Gaudi design proposed for WTC". *BBC Online*. January 23, 2003. สืบค้นเมื่อ 2010-08-11.
3. ↑  *Hotel Attraction / Great Things Never Made* (ภาษาอังกฤษ), สืบค้นเมื่อ 2018-02-07

แหล่งข้อมูลอื่น
---------------

* เก็บถาวร 2020-02-15 ที่ เวย์แบ็กแมชชีน
* 

แม่แบบ:Antoni Gaudí
"แบทคิด" (ไมล์ส สกอตต์) รับกุญแจเมือง "ก็อตแธม" (ซานฟรานซิสโก) จากนายกเทศมนตรีเอ็ด ลี ในขณะที่ "แบทแมน" (เอริก จอห์นสัน) และพ่อแม่กับน้องชายของไมล์ส (แต่งตัวเป็นโรบิน) กำลังมองดู
**แบทคิด** (อังกฤษ: Batkid) เป็นชื่อซูเปอร์ฮีโรของ **ไมล์ส สกอตต์** (อังกฤษ: Miles Scott) เป็นเด็กชาวอเมริกันและผู้รอดชีวิตจากโรคมะเร็ง เขาปรารถนาที่จะเป็น "แบทคิด" เพื่อนสนิทของแบทแมนซึ่งเป็นซูเปอร์ฮีโรจากหนังสือการ์ตูน, สื่อหนังสือ, วิทยุ, โทรทัศน์ และภาพยนตร์ เมื่อมีการขอร้องออกไป อาสาสมัครนับพัน, เจ้าหน้าที่ตัวเมือง, ภาคธุรกิจ และผู้สนับสนุนได้ทำการจัดซานฟรานซิสโก รัฐแคลิฟอร์เนีย ให้กลายเป็น "ก็อตแธมซิตี" – ซึ่งเป็นเมืองบ้านเกิดของแบทแมนตามเรื่องแต่ง – ในวันที่ 15 พฤศจิกายน ค.ศ. 2013 สำหรับโครงการเมค-อะ-วิช ที่ใหญ่ที่สุดและซับซ้อนที่สุดที่เคยสร้างมา

แบทคิดได้มีส่วนร่วมอีเวนต์บนเวที ซึ่งรวมถึงมีฉากเหล่าร้ายจากภาพยนตร์ และได้รับกุญแจสู่เมืองจากเอ็ด ลี ผู้เป็นนายกเทศมนตรีซานฟรานซิสโก รวมถึงข้าราชการที่ได้รับการเลือกตั้ง และตัวแทนจากหน่วยงานด้านกฎหมายก็เข้ามามีส่วนร่วม ตลอดจน*ซานฟรานซิสโกโครนิเคิล* ซึ่งเป็นหนังสือพิมพ์หลักของเมือง ได้จัดทำหัวเรื่อง "*ก็อตแธมซิตีโครนิเคิล*" เพื่อเป็นเกียรติแด่ความพยายามในหัวข้อ "แบทคิดพิทักษ์เมือง: ฮีโรสวมหน้ากากจับริดเลอร์, ช่วยเหลือหญิงสาวที่ทุกข์โศก"

อ้างอิง
-------

1. ↑  Levenson, Eric (November 15, 2013). "Watch Make-A-Wish Turn San Francisco Into BatKid's 'Gotham City'". The Atlantic Wire. คลังข้อมูลเก่าเก็บจากแหล่งเดิมเมื่อ 2013-11-18. สืบค้นเมื่อ November 27, 2013.
2. ↑  "Batkid's origin story: Video shows how Make-a-Wish foundation turned San Francisco into Gotham City". *Daily Mail*. November 17, 2013. สืบค้นเมื่อ November 27, 2013.
3. ↑  "San Francisco rallies for 'Batkid' Miles Scott, leukaemia survivor". BBC News. November 15, 2013. สืบค้นเมื่อ November 27, 2013.
4. ↑  Hockaday, Peter (November 15, 2013). "Special 'Batkid' front page to appear in Saturday's Chronicle". SFGate Blog. สืบค้นเมื่อ November 27, 2013.
Strand Sort คือ อัลกอริธึมการจัดเรียงที่ทำงานได้ดีหากมีหลายรายการเรียงตามลำดับ ขั้นแรกให้เริ่มต้นรายการย่อยโดยการย้ายรายการแรกจากรายการต้นฉบับไปยังรายการย่อย สำหรับแต่ละรายการถัดไปในรายการเดิมถ้ารายการนั้นมากกว่ารายการสุดท้ายของรายการย่อยให้นำรายการนั้นออกจากรายการเดิมแล้วเพิ่มลงในรายการย่อย รวมรายการย่อยไว้ในรายการเรียงลำดับขั้นสุดท้าย แยกและรวมรายการย่อยซ้ำ ๆ จนกระทั่งรายการทั้งหมดถูกจัดเรียง จัดการสินค้าสองรายการหรือน้อยกว่าเป็นกรณีพิเศษ

### การนำ Strand Sort ไปใช้งานในภาษาPython

ตัวอย่างภาษาไพทอน

```
def sort(array):
    if len(array) < 2:
        return array
    result = []
    while array:
        sublist = [array.pop(0)]
        leftovers = []
        last = sublist[0]
        
        sublist\_append = sublist.append
        leftovers\_append = leftovers.append
        for item in array:
            if item >= last:
                sublist\_append(item)
                last = item
            else:
                leftovers\_append(item)
        result = merge(result, sublist)
        array = leftovers
    return result

def merge(left, right):
    if not left:
        return right
    if not right:
        return left

    if left[-1] > right[-1]:
        left, right = right, left

    it = iter(right)
    y = next(it)
    result = []

    for x in left:
        while y < x:
            result.append(y)
            y = next(it)
        result.append(x)
    result.append(y)
    result.extend(it)
    return result

```
Strand Sort เป็นอัลกอริทึมการเรียงลำดับที่ทำงานในเวลา O (n) ถ้ารายการถูกจัดเรียงแล้วและทำงานใน O (n \* n) ในกรณีที่เลวร้ายที่สุด
**มูนบีมส์** (อังกฤษ: Moonbeams) เป็นองค์กรการกุศลที่เกี่ยวกับมะเร็งในเด็ก ตั้งอยู่ในเอดินบะระ สกอตแลนด์ ซึ่งได้กลายเป็นประเด็นความขัดแย้งภายในประเทศเป็นอย่างมากใน ค.ศ. 2003 ตามดำเนินการศาล ได้มีการแสดงให้เห็นว่าองค์กรการกุศลนี้มีรายได้เกือบ 3 ล้านปอนด์ในช่วงสี่ปีที่ผ่านมา แต่กลับใช้น้อยกว่า 70,000 ปอนด์สำหรับวัตถุประสงค์การกุศลต่าง ๆ การล่มสลายของมูนบีมส์เป็นหนึ่งในเรื่องราวของเหตุการณ์ที่เกิดขึ้นซึ่งในท้ายที่สุดได้นำไปสู่การปฏิรูปกฎระเบียบของกิจกรรมการกุศลอย่างกว้างขวางในสกอตแลนด์

แม้จะมีความผิดปกติบางอย่างในกิจกรรมการกุศล ซึ่งไม่ได้มีข้อเสนอแนะของการทุจริตอย่างเป็นรูปธรรม รายได้ขององค์กรการกุศลมีสำหรับเพื่อการบริโภคอย่างง่าย ๆ กับส่วนที่เหลือเล็ก ๆ น้อย ๆ เพื่อการฟื้นฟู หนังสือพิมพ์ท้องถิ่นสกอตแลนด์ออนซันเดย์ได้หยิบยกคำของฌอง แมคแฟดเดน ซึ่งเป็นผู้เชี่ยวชาญด้านกฎหมายการกุศลจากมหาวิทยาลัยสแตรธไคลด์ที่กล่าวว่า "นี่เหมือนกับว่าผมว่ามันใหญ่โตเกินไปสำหรับกลุ่มเล็ก ๆ ของกลุ่มอาสาสมัครสำหรับการจัดการและไม่ได้มีความลึกซึ้งจากพวกเขา"

มูลนิธิ
-------

องค์กรการกุศลมูนบีมส์ก่อตั้งใน ค.ศ. 1992 โดยอดีตพนักงานไปรษณีย์ที่มีชื่อว่าวิลลี พาวเวอร์ ซึ่งเป็นสองปีภายหลังการเสียชีวิตของลูกสาววัย 11 ปีที่มีชื่อว่าเกล เนื่องด้วยโรคมะเร็ง องค์กรดังกล่าวเป็นที่รู้จักภายในประเทศสำหรับการระดมทุนด้วยการขายขนม และอุทิศตนเพื่อช่วยเหลือเด็กที่เป็นโรคมะเร็งรวมถึงครอบครัวของพวกเขา

ใน ค.ศ. 1998 ทางมูนบีมส์ได้จัดตั้งบริษัทการค้าคู่ขนาน ซึ่งเป็นบริษัทจำกัดตามกฎหมายในสหราชอาณาจักร โดยได้ทำข้อตกลงที่จะบริจาคกำไรทั้งหมดเพื่อองค์กรการกุศลมูนบีมส์ นี้เป็นเรื่องสามัญและจัดขึ้นอย่างถูกกฎหมาย ซึ่งจะช่วยให้องค์กรการกุศลดังกล่าวสามารถทำการค้าเชิงพาณิชย์ได้อย่างมีประสิทธิภาพโดยไม่ทำลายกฎระเบียบที่เกี่ยวข้องกับสถานะการกุศลต่าง ๆ

ใน ค.ศ. 1999 มูนบีมส์ได้ช่วยเหลือเด็ก 300 คนในวันหยุด, วันหยุดพักผ่อนนอกบ้าน หรือให้พวกเขาได้มีโอกาสพบกับบุคคลที่มีชื่อเสียง ในเดือนมิถุนายน ค.ศ. 1999 ได้มีการจัดซื้อบ้านวันหยุดขึ้นเป็นครั้งแรกที่ยอร์ก ประเทศอังกฤษ โดยมีจุดประสงค์ในการช่วยเหลือเด็กและครอบครัวของพวกเขาเพื่อความเพลิดเพลินไปกับการพักผ่อนระยะสั้นเมื่อออกจากบ้าน มูนบีมส์มีบ้านวันหยุดสามหลังเมื่อช่วงเวลาที่มูนบีมส์ล่มสลาย โดยเป็นสองหลังในบริติชไอลส์ กับอีกหนึ่งหลังในรัฐฟลอริดา สหรัฐอเมริกา

อ้างอิง
-------

1. ↑  Moonbeams boss demands his Â£3,000 - Scotsman.com News
2. ↑  A good cause - Scotsman.com News
3. 1 2  Cancer kids get holiday home in York
4. ↑  "CC35 - Trustees, trading and tax: How charities may lawfully trade Section D". คลังข้อมูลเก่าเก็บจากแหล่งเดิมเมื่อ 2009-09-02. สืบค้นเมื่อ 2013-03-01.
5. ↑  Moonbeams homes hope for charity - Scotsman.com News